เรื่องร้องเรียน (ถนน,เสียงรบกวน) วันที่ 2023-02-10 07:52:34 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660005405
ขอให้แก้ไขปัญหาเสียงดังรบกวนจากการประกอบกิจการผลิตชิ้นส่วนงานเพื่อส่งไปยังไซต์งานก่อสร้าง บริเวณสถานที่ผลิตชิ้นส่วนงานเพื่อส่งไปยังไซต์งานก่อสร้าง(ไม่ทราบชื่อบริษัท) ภายในซอย 17 ถนนจตุโชติ แขวงออเงิน เขตสายไหม กรุงเทพมหานคร จุดสังเกต เข้าซอย 17 ไปประมาณไม่ถึง 500 เมตร โดยหากหันหน้าออกถนนจะพบสถานที่ผลิตชิ้นส่วนงานฯดังกล่าวขนาดใหญ่อยู่ด้านขวามือ และหมู่บ้านภัสสร 19 จะอยู่ด้านซ้ายมือ(หมู่บ้านฯจะอยู่ระหว่างซอย 17 และซอย 19)ซึ่งหมู่บ้านฯจะอยู่ใกล้เคียงกับสถานที่ผลิตชิ้นส่วนงานฯ ระยะห่างจากรั้วประมาณ 10 เซนติเมตร เนื่องจากผู้ร้องแจ้งว่าบริเวณดังกล่าว ประกอบกิจการผลิตชิ้นส่วนงานฯ(ไม่ทราบรายละเอียดชื่อ-นามสกุลและรูปพรรณสัณฐานผู้ประกอบการ) โดยมีคนงานก่อสร้างเป็นแรงงานต่างด้าว เสียงดังรบกวนเกิดจากการผลิตชิ้นส่วนงานฯ อาทิ เสา ท่อ ฯลฯ เป็นต้น เพื่อส่งไปยังไซต์งานก่อสร้าง จะมีเสียงการเชื่อมเหล็ก การอ็อกเหล็ก ตัดเหล็ก และการเข้ามาบรรทุกสิ่งของเข้า-ออก นำสิ่งของจากไซต์งานอื่นมาเทแล้วรีบไป ส่งเสียงดังตลอดทั้งวันและมีฝุ่นละอองด้วย แต่ในช่วงที่ประชาชนที่อาศัยในพื้นที่ใกล้เคียงได้รับผลกระทบจากมลพิษทางเสียง จะเป็นช่วงเวลาประมาณ 20.00 น. , เวลาประมาณ 21.00 น. แล้วก็หยุดไป และจะมีเสียงดังอีกครั้งในช่วงเวลาประมาณ 24.00 น. , เวลาประมาณ 01.00 น. ,เวลาประมาณ 02.00 น. , เวลาประมาณ 03.00 น. , เวลาประมาณ 04.00 น. เป็นประจำทุกคืน และช่วงเวลาประมาณ 06.00 น. ก็จะมีพนักงานตื่นมาทำงานส่งเสียงดังรบกวนเป็นปกติ ซึ่งเสียงในลักษณะดังกล่าวจะเกิดขึ้นเป็นประจำทุกวัน ล่าสุด(วันที่ 8 กุมภาพันธ์ 2566) ส่งผลให้ได้รับความเดือดร้อนเรื้อรังเป็นระยะเวลานานประมาณ 3 ปี ส่งผลกระทบทางด้านสุขภาพจิตของประชาชนที่อาศัยในพื้นที่ใกล้เคียงด้วย จึงประสงค์ให้หน่วยงานที่รับผิดชอบดำเนินการตรวจสอบและแก้ไขปัญหาเพื่อให้มีการประกอบกิจการตามช่วงเวลาที่กฎหมายกำหนด 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata